Diari Oficial de la Generalitat Valenciana


Sumari del DOGV 9749, del 20-12-2023 (2023/12674)

RESOLUCIÓ de 5 de desembre de 2023, de la rectora de la Universitat de València, per la qual es modifica la delegació de competències en matèria de gestió econòmica descentralitzada, aprovada per Resolució de 20 de maig de 2022 (DOGV 9350, 30.05.2022).
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9749

Data del DOGV
:   20-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12477


Data del document
:   05-12-2023

Organisme emissor
:   Universitat de València

Tipus de document
:   Resolució

Descriptors 

:   * Universitat de València

RESOLUCIÓ de 5 de desembre de 2023, de la rectora de la Universitat de València, per la qual es modifica la delegació de competències en matèria de gestió econòmica descentralitzada, aprovada per Resolució de 20 de maig de 2022 (DOGV 9350, 30.05.2022). [2023/12478]  
Amb motiu de la implantació, en 2024, d'una nova aplicació informàtica de tramitació de contractes menors, es considera indispensable adaptar i simplificar en aquest àmbit els procediments de gestió administrativa i econòmica. Per a complir amb aquest objectiu, es fa necessari modificar la delegació de competències en matèria de gestió econòmica descentralitzada.  
Per tant, de conformitat amb els articles 94 i 95 dels Estatuts de la Univeristat de València, i amb l'article 9 de la Llei 40/2015, d'1 d'octubre, de règim jurídic del sector públic, resolc:  
  
Primer. Objecte  
Aquesta modificació té per objecte estendre a totes les unitats funcionals de la Universitat de València la delegació de determinades facultats en les persones responsables administratives, com es feia ja en l'àmbit dels departaments.  
D'aquesta manera, el punt divuité de la Resolució de 20 de maig de 2022, de la rectora de la Universitat de València, per la qual es deleguen determinades competències en els vicerectorats, la Secretària General i altres òrgans d'aquesta universitat, queda redactat de la següent manera:  
«Divuité. Delegació de competències en matèria de gestió econòmica descentralitzada  
1. Les competències que la legislació en matèria de contractes del sector públic atribueix a l'òrgan de contractació per a aquells contractes que tinguen la consideració de menors es deleguen en la Gerència per a qualsevol despesa i, en el seu àmbit competencial, en els següents òrgans:  
- Les persones titulars dels vicerectorats.  
- Les persones coordinadores de campus.  
- Les persones titulars dels deganats i direccions dels centres.  
  
- La persona titular de la direcció de l'Escola de Doctorat.  
- Les persones titulars de les direccions dels departaments.  
- Les persones titulars de les direccions dels instituts universitaris d'investigació.  
- Les persones responsables de les estructures d'investigació interdisciplinària.  
- La persona titular de la direcció del Col·legi Major «Rector Peset».  
- Les persones titulars de les direccions dels centres singulars.  
2. Així mateix, es deleguen en els òrgans citats en l'incís anterior les següents facultats:  
- L'autorització i disposició de les despeses dels contractes menors.  
  
- L'autorització i disposició d'altres despeses, a excepció de les despeses de contractació de personal i d'assignació de complements retributius o gratificacions extraordinàries, per un import inferior a 15.000 euros (IVA exclòs).  
- El reconeixement de les obligacions per qualsevol quantia.  
3. Es deleguen, en el corresponent àmbit competencial, en les persones responsables administratives de les unitats funcionals dependents dels òrgans citats en l'incís 1, les facultats per a:  
- La proposta de pagaments de qualsevol classe.  
- L'ordenació i execució de pagament de les despeses menors realitzades pel sistema de caixa fixa.  
4. En l'àmbit competencial de les direccions dels departaments, aquests delegacions s'efectuen en les persones responsables de l'administració del centre d'adscripció dels departaments.»  
  
Segon. Entrada en vigor  
Conforme a l'article 9 de la Llei 40/2015, la present resolució de modificació de delegació de competències en matèria de gestió econòmica descentralitzada, es publicarà en el Diari Oficial de la Generalitat Valenciana i produirà els seus efectes a partir del dia 1 de gener de 2024.  
  
València, 5 de desembre de 2023.- La rectora: María Vicenta Mestre Escrivá.